Document ID: 32004R2138

UREDBA KOMISIJE (ES) št. 2138/2004
z dne 15. decembra 2004
o spremembi Uredbe (ES) št. 14/2004 glede predvidene bilance dobav za Kanarske otoke za mleko in smetano
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1454/2001 z dne 28. junija 2001 o uvedbi posebnih ukrepov za nekatere kmetijske proizvode za Kanarske otoke in o razveljavitvi Uredbe (EGS) št. 1601/92 (Poseican) (1) in zlasti člena 3(6) Uredbe,
ob upoštevanju naslednjega:
(1)
Uredba Komisije (ES) št. 14/2004 z dne 30. decembra 2003 o določitvi bilanc dobav in pomoči Skupnosti za dobavo nekaterih osnovnih proizvodov za prehrano ljudi, za predelavo in za kmetijske vložke, za dobavo živih živali in jajc najbolj oddaljenim regijam, skladno z Uredbami Sveta (ES) št. 1452/2001, (ES) št. 1453/2001 in (ES) št. 1454/2001 (2) določa predvideno bilanco dobav in pomoč Skupnosti za proizvode, zajete v posebnem režimu dobav za Azore, Madeiro in Kanarske otoke.
(2)
Trenutno izvajanje letne bilance dobav za Kanarske otoke za mleko in smetano z oznakama KN 0402 91 in 0402 99 je pokazalo, da so količine, določene za dobavo teh proizvodov, zaradi povpraševanja, večjega od predvidenega, manjše od potreb.
(3)
Količino omenjenih proizvodov je zato treba prilagoditi dejanskim potrebam zadevne regije.
(4)
Uredbo (ES) št. 14/2004 je treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Priloga V k Uredbi (ES) št. 14/2004 se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. decembra 2004

Labels: 3
18
17
5